**TERMÉKNÉV WHITE CEMENT GLETT kül, és beltéri felületkiegyenlítő glettanyag**

**LEÍRÁS/ANYAGÖSSZETÉTEL** Gyárilag előkevert, por alakú, természetes ásványi anyagokat, fehér cementet és tulajdonságjavító adalékanyagokat tartalmazó felületkiegyenlítő kül- és beltéri gletthabarcs. Tört fehér színű, finomszemcsés, könnyen feldolgozható, fagyálló és mérsékelten páraáteresztő, repedés és zsugorodásmentes. Felhordható kézzel és géppel.

**ALKALMAZÁSI TERÜLET** Új és régi épületek, beton, Hvh 10 minőségi jelű cement kötőanyagú vakolattal vakolt felületek simítására, glettelésére alkalmazható külső és belső térben, vizes és normál páraterhelésnek kitett helyiségekben. GROUND univerzális mélyalapozóval kezelt kapart alapvakolat, kőporos felület lesimítására is alkalmas.

**ALAPFELÜLET JELLEMZŐI** Az alapfelület szilárd, por- és szennyeződésmentes, valamint teljes rétegvastagságában száraz legyen. A laza, sérült részeket és egyéb szennyeződéseket, zsaluolajat vagy más elválasztó szereket távolítsuk el a felületről. Az alapfelület lehet ásványi alapú vakolat, beton, tégla vagy pórusbeton felület.

**ALAPOZÁS** Amennyiben a felület nagy nedvszívású (pl. kőporos régi vakolat, pórusbeton), a glettelés megkezdése előtt szükséges a GROUND univerzális mélyalapozó használata a megfelelő tapadás elősegítésére. A GROUND univerzális mélyalapozóról részletes információt talál a [www.meton.hu](http://www.kingstone.hu) weboldalon.

**FELDOLGOZÁS MÓDJA** A WHITE CEMENT GLETT-et öntsük a szükséges vízmennyiséghez, majd keverjük csomómentesre alacsony fordulatszámú fúrógépbe fogott keverőszárral. Hagyjuk állni az anyagot 3–5 percig, majd még egyszer keverjük át. 0,5–3 mm rétegvastagságban húzzuk fel egy rétegben, rozsdamentes glettvassal vagy simítószerszámmal. A bekevert anyagot javasolt kb. 2–3 óra alatt felhasználni. Vakológépes felhordásra is alkalmas.

**FONTOS TUDNIVALÓK** Felhordása és száradási ideje alatt a felületi és léghőmérséklet +5 - +25 °C között legyen. A glett száradásáig a felületet nem érheti fagy és erős huzathatás. Termékeinkhez a feltüntetett víz mennyiségén kívül más anyagot hozzáadni nem szabad. A rétegvastagság, hőmérséklet és a páratartalom befolyásolja a száradási időt. Magas páratartalom és alacsony hőmérséklet késlelteti, magas hőmérséklet gyorsítja a kötést és a szilárdulást. Fal és mennyezetfűtés esetén a fűtésrendszert a glett teljes szilárdulásáig TILOS üzemeltetni. A termék felhasználása szakértelmet igényel! Kérjük, hogy a tájékoztatóban leírtakat gondosan olvassák át, munkavégzés közben vegyék figyelembe, mert a gyártó csak a technológiai előírásoknak megfelelően, szakember által, az előírt jó minőségű felületre felhordott termékre vállal garanciát! Feltétlenül tartsák be az idevonatkozó szakmai előírásokat! A kivitelezésből, illetve annak körülményeiből (felület, szerszám, időjárás stb.), hiányosságaiból eredő károkért a felelősség nem a gyártót terheli!

**MINŐSÍTÉSEK/ TERMÉKSZABVÁNY**

MSZ EN 998-1:2017.

**MŰSZAKI ALAPADATOK**

|  |  |
| --- | --- |
| **Anyagigény:** | 1,5 kg/m2/mm/réteg. Az anyagigény tájékoztató jellegű, kis mértékben eltérhet a megadott mennyiségtől, a munkavégzési technológiától és az alaptól függően. |
| **Bekeverés:** | 7,5 l–10 l csapvíz 1 zsák/25 kg glettanyaghoz.  1,5 l–2 l csapvíz 1 zsák/5 kg glettanyaghoz. |
| **Felhordás eszközei:** | kézi és gépi. |
| **Kültéri/Beltéri:** | kültéri és beltéri felhasználásra. |
| **Hőmérséklet:** | +5 - +25°C között. |
| **Páratartalom:** | a megadott értékek 42% relatív páratartalom mellett 20°C-on értendőek. |
| **Tapadószilárdság:** | ≥0,7 N/mm2. |
| **Rétegvastagság:** | 0,5-3 mm/réteg. |
| **Bedolgozási idő:** | 2-3 óra. |
| **Száradási idő:** | ~6 óra, réteg vastagságtól függően. |
| **Tapadószilárdság:** | ~24 óra múlva, a réteg vastagságtól függően. |
| **Burkolható:** | ~24 óra múlva, a réteg vastagságtól függően. |
| **Csiszolhatóság:** | ~6 óra múlva, a réteg vastagságtól függően. |
| **Tűzvédelmi besorolás:** | A1. |

**KISZERELÉS** 25 kg, és 5 kg papírzsákban.

**TÁROLÁS / ELTARTHATÓSÁG** Zárt fagymentes helyen, mindennemű nedvességtől, sugárzó hőtől, tűző naptól védve, bontatlan csomagolásban, a csomagoláson jelzett dátumtól 1 évig (+5 - +25°C között).